1.

Fil-Kapitolu 28, il-mudell taċ-ċertifikat uffiċjali/tas-saħħa tal-annimali għad-dħul fl-Unjoni tal-ħut ħaj, il-krustaċji ħajjin u l-prodotti li joriġinaw mill-annimali, minn fost dawk l-annimali maħsuba għall-konsum mill-bniedem (MODEL FISH- CRUST-HC) huwa emendat kif ġej: (a) il-punt II.2.3.1 huwa sostitwit b’dan li ġej: “( 4)(6)[II.2.3.1. Dawn huma soġġetti għar-rekwiżiti fil-Parti II.2.4 u joriġinaw minn (4)[pajjiż] (4)[territorju] (4)[żona] (4)[kompartiment] (5)bil-kodiċi:_ - __ li, fid-data tal-ħruġ ta’ dan iċ-ċertifikat, jinsab/tinsab fil-lista tal-pajjiżi terzi u t-territorji adottata mill-Kummissjoni f’konformità mal-Artikolu 230(1) tar-Regolament (UE) 2016/429 għad-dħul fl-Unjoni ta’ (3)[annimali akkwatiċi] (3)[prodotti li joriġinaw mill-annimali, minn annimali akkwatiċi għajr l-annimali akkwatiċi ħajjin];]” (b) in-Noti huma sostitwiti b’dan li ġej: “Noti F’konformità mal-Ftehim dwar il-Ħruġ tar-Renju Unit tal-Gran Brittanja u l-Irlanda ta’ fuq mill-Unjoni Ewropea u mill-Komunità Ewropea tal-Enerġija Atomika, u b’mod partikolari l-Artikolu 5(4) tal-Protokoll dwar l-Irlanda/l-Irlanda ta’ Fuq flimkien mal-Anness 2 ta’ dak il-Protokoll, ir-referenzi għall-Unjoni Ewropea f’dan iċ-ċertifikat jinkludu lir-Renju Unit fir-rigward tal-Irlanda ta’ Fuq. “Annimali akkwatiċi” huma annimali kif definit fil-punt (3) tal-Artikolu 4 tar-Regolament (UE) 2016/429 tal-Parlament Ewropew u tal-Kunsill. “Annimali tal-akkwakultura” huma annimali akkwatiċi soġġetti għall-akkwakultura kif definit fil-punt (7) tal-Artikolu 4 tar-Regolament (UE) 2016/429. L-annimali akkwatiċi kollha u l-prodotti kollha li joriġinaw minn annimali akkwatiċi għajr l-annimali akkwatiċi ħajjin, li għalihom tapplika l-Parti II.2.4 ta’ dan iċ-ċertifikat, iridu joriġinaw minn pajjiż/territorju/żona/kompartiment li jidher/tidher fil-lista tal-pajjiżi terzi u t-territorji adottata mill-Kummissjoni f’konformità mal-Artikolu 230(1) tar-Regolament (UE) 2016/429. Il-Parti II.2.4 taċ-ċertifikat ma tapplikax għall-krustaċji u għall-ħut li ġejjin, u għalhekk jistgħu joriġinaw minn pajjiż/territorju jew minn parti minnu, elenkati mill-Kummissjoni f’konformità mal-Artikolu 127(2) tar-Regolament (UE) 2017/625: (a) krustaċji ppakkjati u ttikkettati għall-konsum mill-bniedem f’konformità mar-rekwiżiti speċifiċi għal dawk l-annimali stabbiliti fir-Regolament (KE) Nru 853/2004 u li ma jibqgħux ħajjin jekk jitreġġgħu lura fl-ambjent akkwatiku, (b) krustaċji maħsuba għall-konsum mill-bniedem mingħajr ipproċessar ulterjuri, diment li jkunu ppakkjati għall-bejgħ bl-imnut f’konformità mar-rekwiżiti għal dawk l-imballaġġi kif stabbilit fir-Regolament (KE) Nru 853/2004, (c) krustaċji ppakkjati u ttikkettati għall-konsum mill-bniedem f’konformità mar-rekwiżiti speċifiċi għal dawk l-annimali kif stabbilit fir-Regolament (KE) Nru 853/2004 u maħsuba għall-ipproċessar ulterjuri mingħajr ħżin temporanju fil-post tal-ipproċessar, (d) ħut li nqatel u ġie evixxerat qabel id-dispaċċ. Dan iċ-ċertifikat japplika għall-prodotti li joriġinaw mill-annimali u għall-annimali akkwatiċi ħajjin, inkluż dawk destinati għal stabbiliment tal-kontroll tal-mard tal-ikel akkwatiku kif definit fil-punt 52 tal-Artikolu 4 tar-Regolament (UE) 2016/429 li huma maħsuba għall-konsum mill-bniedem f’konformità mal-Anness III, it-Taqsima VII tar-Regolament (KE) Nru 853/2004. Dan iċ-ċertifikat uffiċjali/tas-saħħa tal-annimali għandu jimtela skont in-noti għall-mili taċ-ċertifikati previsti fil-Kapitolu 4 tal-Anness I tar-Regolament ta’ Implimentazzjoni (UE) 2020/2235. Parti I: Kaxxa bir-referenza I.20: Immarka “Industrija tal-ikel ippreservat fil-laned” għall-ħut sħiħ inizjalment iffriżat fis-salmura f’temperatura ta’ – 9 °C jew f’temperatura ogħla minn – 18 °C u maħsub biex ikun ippreservat fil-laned f’konformità mar-rekwiżiti tat-Taqsima VIII, il-Kapitolu I, il-punt II(7) tal-Anness III tar-Regolament (KE) Nru 853/2004. Immarka “Prodotti għall-konsum mill-bniedem” jew “Ipproċessar ulterjuri” għall-każijiet l-oħra. Kaxxa bir-referenza I.27: Niżżel il-kodiċi(jiet) xierqa tas-Sistema Armonizzata (SA) bl-użu ta’ intestaturi bħal: 0301 , 0302 , 0303 , 0304 , 0305 , 0306 , 0307 , 0308 , 0511 , 1504 , 1516 , 1518 , 1603 , 1604 , 1605 jew 2106 . Kaxxa bir-referenza I.27: Deskrizzjoni tal-kunsinna: “Natura tal-komodità”: Speċifika jekk joriġinax mill-akkwakultura jew mill-ambjent naturali. “Tip ta’ trattament”: Speċifika jekk hux ħaj, imkessaħ, iffriżat jew ipproċessat. “Impjant tal-manifattura”: jinkludi bastiment fabbrika, bastiment friża, bastimenti reefer, maħżen imkessaħ u impjant tal-ipproċessar. Parti II: (1) Il-Parti II.1 ta’ dan iċ-ċertifikat ma tapplikax għall-pajjiżi b’rekwiżiti taċ-ċertifikazzjoni tas-saħħa pubblika speċifiċi stipulati fi ftehimiet ta’ ekwivalenza jew f’leġiżlazzjoni oħra tal-UE. (2) Il-Parti II.2 ta’ dan iċ-ċertifikat ma tapplikax u jenħtieġ li titħassar meta l-kunsinna tkun tikkonsisti minn: (a) speċijiet għajr dawk elenkati fl-Anness tar-Regolament ta’ Implimentazzjoni tal-Kummissjoni (UE) 2018/1882 ( *1 ) ; jew (b) annimali akkwatiċi salvaġġi u prodotti li joriġinaw mill-annimali minn fost dawk l-annimali akkwatiċi li jinħattu l-art minn bastimenti tas-sajd għall-konsum mill-bniedem; jew (c) prodotti li joriġinaw mill-annimali, minn annimali għajr l-annimali akkwatiċi ħajjin li jidħlu fl-Unjoni lesti għall-konsum dirett mill-bniedem. (3) L-ispeċijiet elenkati fil-kolonni 3 u 4 tat-tabella tal-Anness tar-Regolament ta’ Implimentazzjoni (UE) 2018/1882. L-ispeċijiet elenkati fil-kolonna 4 għandhom jitqiesu biss bħala vetturi skont il-kundizzjonijiet stabbiliti fl-Artikolu 171 tar-Regolament Delegat (UE) 2020/692. (4) Żomm kif xieraq/ħassar jekk mhux applikabbli. (5) Il-kodiċi tal-pajjiż terz/territorju/żona/kompartiment kif jidher fil-lista tal-pajjiżi terzi u t-territorji adottata mill-Kummissjoni f’konformità mal-Artikolu 230(1) tar-Regolament (UE) 2016/429. (6) Il-Partijiet II.2.3.1, II.2.3.2 u l-Parti II.2.4 ta’ dan iċ-ċertifikat ma japplikawx u jenħtieġ li jitħassru jekk il-kunsinna jkun fiha biss il-krustaċji jew il-ħut li ġejjin: (a) krustaċji ppakkjati u ttikkettati għall-konsum mill-bniedem f’konformità mar-rekwiżiti speċifiċi għal dawk l-annimali stabbiliti fir-Regolament (KE) Nru 853/2004 u li ma jibqgħux ħajjin jekk jitreġġgħu lura fl-ambjent akkwatiku, (b) krustaċji maħsuba għall-konsum mill-bniedem mingħajr ipproċessar ulterjuri, diment li jkunu ppakkjati għall-bejgħ bl-imnut f’konformità mar-rekwiżiti għal dawk l-imballaġġi kif stabbilit fir-Regolament (KE) Nru 853/2004, (c) krustaċji ppakkjati u ttikkettati għall-konsum mill-bniedem f’konformità mar-rekwiżiti speċifiċi għal dawk l-annimali kif stabbilit fir-Regolament (KE) Nru 853/2004 u maħsuba għall-ipproċessar ulterjuri mingħajr ħżin temporanju fil-post tal-ipproċessar, (d) ħut li nqatel u ġie evixxerat qabel id-dispaċċ. (7) Applikabbli meta l-Istat Membru tad-destinazzjoni fl-Unjoni jkollu status ta’ ħieles mill-mard għal marda tal-kategorija C kif definit fil-punt (3) tal-Artikolu 1 tar-Regolament ta’ Implimentazzjoni (UE) 2018/1882, jew ikun soġġett għal programm fakultattiv tal-eradikazzjoni stabbilit f’konformità mal-Artikolu 31(2) tar-Regolament (UE) 2016/429, inkella ħassar. (8) Applikabbli meta l-Istat Membru tad-destinazzjoni fl-Unjoni jkun approva miżuri nazzjonali għal marda speċifika fis-seħħ, li jkunu ġew approvati mill-Kummissjoni f’konformità mal-Artikolu 226 tar-Regolament (UE) 2016/429, inkella ħassar. (9) L-ispeċijiet elenkati fil-kolonna 2 fit-tabella tal-Anness XXIX tar-Regolament Delegat (UE) 2020/692 dwar mard li għalih l-Istati Membri jkollhom miżuri nazzjonali kif previsti fl-Artikolu 226 tar-Regolament (UE) 2016/429. (10) għall-iffirmar minn: — veterinarju uffiċjali meta l-Parti II.2 Attestazzjoni tas-saħħa tal-annimali ma titħassarx — uffiċjal taċ-ċertifikazzjoni jew veterinarju uffiċjali meta titħassar il-parti II.2 Attestazzjoni tas-saħħa tal-annimali. (*1) Ir-Regolament ta’ Implimentazzjoni tal-Kummissjoni (UE) 2018/1882 tat-3 ta’ Diċembru 2018 dwar l-applikazzjoni ta’ ċerti regoli għall-prevenzjoni u l-kontroll tal-mard għal kategoriji ta’ mard elenkat u li jistabbilixxi lista ta’ speċijiet u gruppi ta’ speċijiet li jippreżentaw riskju konsiderevoli għat-tixrid ta’ dak il-mard elenkat (ĠU L 308, 4.12.2018, p. 21).”;"